રાજ્યની વિધાનસભા ચૂંટણીનું કાઉન્ટડાઉ શરૂ થઇ ગયું છે અને આ સાથે જ રાજકીય પક્ષો વચ્ચે આરોપ-પ્રત્યારોપ પણ ખૂબ વધી ગયા છે. ભાજપ અને કોંગ્રેસ સામ-સામે આરોપ કરવાનો એક પણ તક ચૂકતા નથી. ભાજપ દ્વારા અત્યાર સુધીમાં ઉમેદવારોની ત્રણ યાદી જાહેર કરવામાં આવી છે. આમાંથી ત્રીજી યાદીમાં ભાજપે સુરત પૂર્વથી કાંતિભાઇ બલ્લાર(પટેલ)ને ટિકિટ ફાળવી છે. કાંતિભાઇ બલ્લાર સુરતના હીરાના વેપારી લાલજી પટેલના જીજાજી છે. આ એ જ વેપારી છે, જેમણે વડાપ્રધાન નરેન્દ્ર મોદીના મોનોગ્રામવાળો સૂટ ખરીદ્યો હતો. આથી આરોપ લગાવવામાં આવી રહ્યો છે કે, લાલજી પટેલ અને પીએમ મોદીના સારા સંબંધોનો ફાયદો કાંતિભાઇ બલ્લારને મળ્યો છે.